Raštai (Kretinga)

Raštai – buvęs kaimas Kretingos rajono savivaldybės rytinėje dalyje, 6 km į rytus nuo Kartenos, prie kelio . Kaimo žemėje veikia Klaipėdos sklandymo klubo Kartenos civilinis aerodromas.

Istorija 

Kaimas įkurtas 1922–1927 m. Lietuvoje žemės reformos metu išparceliuotoje Gaudučių dvaro žemėje, išdalintoje kumečiams ir iš Kartenos valsčiaus kilusiems Lietuvos kariuomenės kariams savanoriams. Jame įsikūrė Gečų, Kumpių, Geležinių, Skinkių, Gaigalų, Jonauskų, Dauginčių, Maciulių, Raščiukaičių ir kitos šeimos. Iš viso buvo apie 12–15 ūkių, kurių dydis siekė apie 10 ha žemės. Kaime gyveno ir Gaudučių dvaro sodyboje įkurto pavyzdinio ūkio valdytojas Derbutas. Kaimo rytiniame pakraštyje ošė Pušyno miškas, skyręs nuo Mamių kaimo.

1940 m. rudenį Raudonoji armija kaimo laukuose pradėjo statyti karinį aerodromą. Gyventojai buvo iškelti į Dauginčių ir Gintarų kaimus, o jų sodybos nugriautos. Po II-jo pasaulinio karo čia buvo įrengtas civilinės aviacijos aedromas, naudotas žemės ūkio poreikiams.

Gyventojai

Žymūs žmonės
 Kaime gimė ir užaugo Vytautas Gaigalas – rašytojas, išeivijos lietuvių visuomenės veikėjas, II pasaulinio karo metu pasitraukęs į JAV.

Šaltiniai 

Panaikintos Kretingos rajono savivaldybės gyvenvietės